**Vysvetlenie súťažných podkladov č. 1 zo dňa 17.2.2021**

*1. V technickej správe SO 01 sa uvádza, že oplotenie ihriska sa zrealizuje po celom obvode ihriska v celkovej výške 5m a že pre oplotenie je navrhnutý modulový plotový systém zo zváraných plotových dielcov – Panel 2D, PVC, výška 2,03+2,03+1,03m, farba antracit (RAL7016). Ďalej sa okrem iného uvádza, že šírka plotového dielu je 2500mm. Vo výkrese REZOPOHĽADY je však zakreslené oplotenie len z troch strán, nie po celom obvode, pričom posledné pole (šírka panelu) zo západného pohľadu je šírky 2935mm. Ďalej v položkách č. 70 a 71 SO 01 Výkazu výmer sú uvedené rôzne informácie, ktoré nekorešpondujú s technickou správou ako napr. šírka (2510mm), výška (1960mm), typ panelového oplotenia (3D). Taktiež uvedené množstvá v týchto Výkazu výmer podľa nášho názoru nekorešpondujú s PD, máme za to, že by bolo prehľadnejšie vykázať samostatnú položku buď pre každý rozmer plotového panela resp. pre každú stranu oplotenia ihriska. Vzhľadom k tomu, že oplotenie je určené pre futbalové ihrisko, počítal autor projektovej dokumentácie s možnými otrasmi vplyvom futbalovej lopty resp. futbalistov. Má k dispozícii autor PD statický posudok pre takto navrhnuté oplotenie?*

**Odpoveď.**

**Oplotenie bude realizované z troch strán, 4. strana je s jestvujúcim oplotením. V dokumentácii sú uvedené požadované parametre oplotenia, rozmery sú orientačné. Požadovaná farba oplotenia musí byť zachovaná. Pred oplotením sú inštalované záchytné siete , v hre hráči nedôjdu ku kontaktu s oplotením, nakoľko by došlo k poraneniu. Statický posudok nie je súčasťou dokumentácie.**

*2. Verejný obstarávateľ požaduje mobilné striedačky pre 13 osôb. Žiadame o upresnenie resp. doplnenie či má byť striedačka prestrešená a čo si predstavuje autor PD pod pojmom mobilná striedačka? Znamená to, že voľne položená na povrchu? Ak áno, tak uvedené riešenie nepovažujeme za bezpečné, nakoľko vplyvom vetra môže prísť k prevrhnutiu neukotvenej striedačky a k ohrozeniu športovcov resp. divákov. Žiadame o prehodnotenie.*

**Odpoveď.**

**Mobilné striedačky sú navrhované z dôvodu ochranných pásiem vedení nachádzajúcich sa v blízkosti ihriska a priestorových pomerov – obstarávateľ trvá na mobilných striedačkách. Striedačky budú s prestrešením , v rohoch spodného rámu kolieska s rektifikáciou na presun. Príklad riešenia striedačky viď. obr. v TS k SO 01 strana 6.**

**Striedačky budú proti preklopeniu zabezpečené inštaláciou oceľového závažia na spodnom ráme, alt. použitím masívneho spodného oceľového rámu.**

*3. Žiadame o upresnenie hrúbky a farby záchytných sietí za bránkami.*

**Odpoveď.**

**Ochranná sieť PP/120/5mm, zelená, vrátane upínacieho materiálu.**

*4. Množstvo dlažby (pol.č. 83 Výkazu výmer SO 01) nekorešponduje s množstvom kladenie dlažby (pol.č. 82 Výkazu výmer SO 01) a taktiež ani s PD.*

**Odpoveď.**

**Položka 83 je oproti položke 82 prepočítaná koeficientom množstva (1,02 – stratné).**

**Položky 82 a 83 sú výmery zámkovej dlažby prístupových chodníkov k ihrisku (viď. výkres C – situácia stavby).**

*5. V technickej správe SO 01 sa uvádza, že je požadované predložiť laboratórnu správu nezávislej certifikovanej skúšobne FIFA na ponúkaný produkt umelá tráva vrátane zásypu kremičitého piesku a gumového EPDM čierneho granulátu. Táto požiadavka však nie je uvedená v časti 3 Súťažných podkladov – Obsah ponuky. Je teda potrebné predkladať uvedený dokument ako súčasť ponuky v termíne na predkladanie ponúk? Ak áno, je potrebné, aby bol predložený aj v prípade, že požadované technické parametre umelého trávnika sú identické s technickými parametrami ponúkaného trávnika a mali by teda vyhovovať špecifikáciám uvedeným v PD?*

**Odpoveď.**

**Čl. 8.4. súťažných podkladov znie:**

**Verejný obstarávateľ požaduje od úspešného uchádza predložiť pred uzavretím zmluvy laboratórnu správu nezávislej certifikovanej skúšobne FIFA na ponúkaný produkt umelej trávy vrátane zásypu kremičitého piesku a gumového EPDM čierneho granulátu, pričom budú dodržiavané pri výstavbe konkrétne typy a množstvá zásypových materiálov uvedených v laboratórnej správe. FIFA LABORATORY TEST REPORT musí spĺňať minimálne parametre na FIFA QUALITY PRO.**

Z tohtodôvodu to nie je uvedené v obsahu ponuky.

*6. Bude verejný obstarávateľ požadovať v rámci ponuky aj predloženie vzorky umelého trávnika?*

**Odpoveď:**

**Nie.**

**V súťažných podkladoch taká požiadavka nie je uvedená.**

*7. V technickej správe SO 01 sa spomína nezámrzná ochranná vrstva z kameniva drveného fr. 22-63mm, avšak vo výkaze výmer je chybne označená frakcia ako 32-63mm (pol.č.33). Žiadame o opravu.*

**Odpoveď.**

**Ochranná vrstva kameniva fr. 22-63 / chyba v texte výkazu výmer /**

*8. Množstvá a druhy odpadov uvedené v Sprievodnej správe nekorešpondujú s množstvami uvedenými vo Výkaze výmer. Žiadame o upresnenie.*

**Odpoveď.**

**V sprievodnej správe sú uvedené orientačné množstvá. Pri naceňovaní ponuky požadujeme, pri tejto položke, riadiť sa množstvami vo výkaze výmer.**

*9. Vo výkrese VSAKOVACÍ OBJEKT sú zakreslené filtračné šachty FŠ300, avšak vo výkaze výmer SO 02 sú uvedené filtračné šachty FŠ425 vrátane poklopu (pol.č. 40 a 41). Podľa názoru výrobcu filtračná šachta FŠ300 nemusí pre dané množstvo postačovať. Žiadame o upresnenie resp. zosúladenie PD s Výkazom výmer.*

**Odpoveď.**

**Požadujeme filtračné šachty FŠ 425.**